Oxirgi 3 yil ichida ocharchilikdan aziyat chekayotganlar soni 10 mlnga ko‘paydi

Oxirgi 3 yil ichida dunyoda ocharchilik darajasi sekin bo‘lsa-da oshib bormoqda, ocharchilikdan aziyat chekayotganlar soni 10 mln kishiga ko‘paygan. Bu haqda BMTning “Dunyoda oziq-ovqat xavfsizligi va ozuqa sohasidagi vaziyat” deb nomlangan dokladida aytilgan.
Ochlikdan aziyat chekayotganlar iqtisodiy o‘sish sekinlashgan hamda dunyo xomashyo savdosiga kuchli bog‘liq bo‘lgan davlatlarda eng ko‘p paydo bo‘lmoqda. Ocharchilikdan Janubiy Osiyo davlatlari aholisi eng ko‘p aziyat chekmoqda, bu muammo ushbu mintaqada 500 mln kishini qamrab olgan. Doklad mualliflari Afrikadagi vaziyatni eng xavotirli deb atashgan. Bu yerda ocharchilik o‘sishining eng yuqori darajasi qayd qilinib, undan 256 mln kishi aziyat chekmoqda.    
2018 yilda 820 mln kishi yetarli miqdorda oziq-ovqatga ega bo‘lmagan.